
Pasažieru vilciens nestreikos
Streiks vai citas protesta akcijas nav risinājums paredzamajam dotācijas samazinājumam sabiedriskajam transportam, uzskata a/s „Pasažieru vilciens”.
Atsaucoties uz izskanējušos informāciju par iespējamo pasažieru pārvadātāju streiku, lai protestētu pret valdības plānu par 3 miljoniem samazināt dotācijas sabiedriskajam transportam, a/s „Pasažieru vilciens” apliecina, ka neiesaistīsies protesta akcijās un vilcieni turpinās kursēt saskaņā ar sarakstu.

Mēs esam atbildīgi par vairāk kā 55 tūkstošiem pasažieru, kuri ikdienā izmanto mūsu pakalpojumus un nevēlamies mūsu klientus padarīt par izveidojušās situācijas ķīlniekiem. Bez tam katra vilciena reisa atcelšana radīs uzņēmumam papildus zaudējumus.
"Pasažieru vilciens" ir izveidots 2001.gadā, nodalot iekšzemes pasažieru pārvadājumus no valstij piederošās Latvijas dzelzceļa kompānijas "Latvijas dzelzceļš" veiktajām funkcijām. Iepriekš PV 100% bija "Latvijas dzelzceļa" meitasuzņēmums, taču 2008.gada oktobrī PV pārveidots par valsts uzņēmumu.

